《米元章临谢安八月帖赞》
宋代·岳珂

八月一帖，无为宝晋之刻，
则其初也。兵毁而后重取而镌，
遗其精而得其粗也。京口供军之碑，
绍兴所传，芾之书也。
此帖亦其同时，同出于尚方之储也。
芾之嗜帖，所谓麻纸十万，
足以验其平生之工夫也。字与跋皆不同，
盖所临虽出一手，而其所得之时日则殊也。
供军帖字之所以寡，出于率意之真，
而此二帖则皆临而非摹也。京口海岳，
芾所居也。两临本之并传，
尚可以见其人之绪余也。

作者简介：岳珂(公元1183～公元1243) ，南宋文学家。字肃之，号亦斋，晚号倦翁。相州汤阴（今属河南）人。寓居嘉兴（今属浙江）。岳飞之孙，岳霖之子。宋宁宗时，以奉议郎权发遣嘉兴军府兼管内劝农事，有惠政。自此家居嘉兴，住宅在金佗坊。嘉泰末为承务郎监镇江府户部大军仓，历光禄丞、司农寺主簿、军器监丞、司农寺丞。嘉定十年（公元1217），出知嘉兴。十二年，为承议郎、江南东路转运判官。十四年，除军器监、淮东总领。宝庆三年（公元1227），为户部侍郎、淮东总领兼制置使。